Document ID: 31994R2864

ΚΑΝΟΝΙΣΜΟΣ (ΕΚ) αριθ. 2864/94 ΤΗΣ ΕΠΙΤΡΟΠΗΣ της 25ης Νοεμβρίου 1994 για τον καθορισμό των ποσοτήτων που απονέμονται σε ορισμένους μη παραδοσιακούς εισαγωγείς στο πλαίσιο της κοινοτικής ποσοτικής ποσόστωσης που εφαρμόζεται το 1994 έναντι ορισμένων συσκευών λήψης για τη ραδιοφωνία του τύπου που χρησιμοποιείται στα αυτοκίνητα (κωδικός ΣΟ 8527 29), καταγωγής Λαϊκής Δημοκρατίας της Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση διαδικασίας κοινοτικής διαχείρισης των ποσοτικών ποσοστώσεων (1), και ιδίως το άρθρο 2 παράγραφος 4 και το άρθρο 14,
Εκτιμώντας:
ότι, με τον κανονισμό (ΕΚ) αριθ. 1225/94 (2), η Επιτροπή καθόρισε τις ποσότητες που απονέμονται σε εισαγωγείς, άλλους εκτός των παραδοσιακών, στο πλαίσιο των κοινοτικών ποσοστώσεων που εφαρμόζονται, δυνάμει του κανονισμού (ΕΚ) αριθ. 519/94 του Συμβουλίου (3), όπως τροποποιήθηκε από τον κανονισμό (ΕΚ) αριθ. 1321/94 (4), έναντι ορισμένων προϊόντων καταγωγής Λαϊκής Δημοκρατίας της Κίνας-
ότι, σε ό,τι αφορά το μέρος της ποσόστωσης για τα προϊόντα που υπάγονται στον κωδικό ΣΟ 8527 29, δηλαδή 26 917 τεμάχια, η Επιτροπή αποφάσισε να μην προβεί σε απονομή- ότι η εναλλακτική μέθοδος που εφαρμόστηκε, δηλαδή η αναλογική μέθοδος ανάλογα με τον αριθμό των αιτούντων, δεν επέτρεπε να αποδοθούν, κατά τη στιγμή εγκρίσεως του κανονισμού (ΕΚ) αριθ. 1225/94, οικονομικά αιτιολογημένες ποσότητες στους αιτούντες που υπέβαλαν αίτηση σύμφωνα με τον κανονισμό (ΕΚ) αριθ. 747/94 της Επιτροπής της 30ής Μαρτίου 1994 σχετικά με τις λεπτομέρειες διαχείρισης των ποσοτικών ποσοστώσεων που εφαρμόζονται σε ορισμένα προϊόντα καταγωγής Λαϊκής Δημοκρατίας της Κίνας (5), όπως τροποποιήθηκε από τον κανονισμό (ΕΚ) αριθ. 2508/94 (6)-
ότι η απονομή του μέρους της ποσόστωσης που προβλέφθηκε για τους παραδοσιακούς εισαγωγείς έδειξε ότι υπήρχε διαθέσιμο υπόλοιπο 69 416 τεμαχίων-
ότι, κάτω από αυτές τις συνθήκες, μπορούν να γίνουν δεκτές οι αιτήσεις των μη παραδοσιακών εισαγωγέων που υποβλήθηκαν σύμφωνα με το άρθρο 7 παράγραφος 1 του κανονισμού (ΕΚ) αριθ. 747/94 με την κατανομή των ποσοτήτων που δεν έχουν απονεμηθεί και του μέρους της ποσόστωσης που δεν έχει ακόμη αποδοθεί στους μη παραδοσιακούς εισαγωγείς, δηλαδή ένα σύνολο 96 333 τεμαχίων, σύμφωνα με την προαναφερόμενη εναλλακτική μέθοδο, με σκοπό να επιτραπεί η απονομή αξιόλογων ποσοτήτων από οικονομικής πλευράς-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Ποσοστώσεων η οποία έχει συσταθεί βάσει του άρθρου 22 του κανονισμού (ΕΚ) αριθ. 520/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Γίνονται δεκτές από τις αρμόδιες εθνικές αρχές οι αιτήσεις αδειών εισαγωγής που έχουν υποβληθεί σύμφωνα με τον κανονισμό (ΕΚ) αριθ. 747/94 από εισαγωγείς άλλους εκτός των παραδοσιακών, στο πλαίσιο της κοινοτικής ποσόστωσης που εφαρμόζεται στις συσκευές λήψης για τη ραδιοφωνία του τύπου που χρησιμοποιείται στα αυτοκίνητα του κωδικού ΣΟ 8527 29, για ανώτατο όριο 613 τεμαχίων.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1994.

Labels: 12
3
8
18